CELEX: C2004/168/21
Language: fi
Date: 2004-06-26 00:00:00
Title: Asia T-154/04: Daniel Bauwensin 22.4.2004 Euroopan yhteisöjen komissiota vastaan nostama kanne

26.6.2004   
            
            
               FI
            
            
               Euroopan unionin virallinen lehti
            
            
               C 168/11
            
         Daniel Bauwensin 22.4.2004 Euroopan yhteisöjen komissiota vastaan nostama kanne
   (Asia T-154/04)
   (2004/C 168/21)
   Oikeudenkäyntikieli: ranska
   Daniel Bauwens, Bryssel, on nostanut 22.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajina ovat asianajaja Sébastien Orlandi, Albert Coolen, Jean-Noël Louis ja Etienne Marchal, Luxembourg
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa päätöksen päättää kantajan urakehitysarviointimenettely ajanjaksolta 1.7.2001—31.12.2002 ja hylätä tämän pyyntö asian saattamisesta arviointisekakomitean käsiteltäväksi,
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja pyysi, että häntä koskeva urakehitysarviointinsa, sellaisena kuin arvioinnin vahvistava henkilö on sen vahvistanut, saatetaan arviointisekakomitean käsiteltäväksi. Pyyntö katsottiin liian myöhään tehdyksi, sillä se esitettiin vastaajan henkilöstösääntöjen 43 ja 45 artiklan täytäntöönpanosta antamien yleisten säännösten 7 artiklassa määrätyn 5 työpäivän pituisen määräajan jälkeen.
   Kantaja riitauttaa päätöksen hylätä hänen pyyntönsä ja laatia lopullinen arviointi todeten, että 5 työpäivän määräaikaa olisi yleisten säännösten 7 artiklaa koskevan huomautuksen takia pitänyt lykätä sillä perusteella, että kantaja oli lomalla sen kahden viikon ajanjakson ajan, joka alkoi päivää ennen kuin arvioinnin vahvistaja vahvisti arvioinnin muodollisesti. Kantaja vetoaa samassa yhteydessä myös ilmeiseen arviointivirheeseen, hyvän hallintotavan periaatteen, hyvän hallintokäytännön ja yhdenvertaisen kohtelun periaatteiden loukkaamiseen.